Diari Oficial de la Generalitat Valenciana


Sumari del DOGV 4962, del 09-03-2005 (2005/2529)

ORDE de 9 de febrer de 2005, del conseller d'Empresa, Universitat i Ciència, per la qual es convoquen ajudes per a donar suport a la contractació de doctors per part de les entitats amb finalitat investigadora.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4962

Data del DOGV
:   09-03-2005

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2005/2529


Data del document
:   09-02-2005

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * personal d'investigació
    * centre d'investigació
    * contracte de treball
    * universitat
    * ajuda pública

ORDE de 9 de febrer de 2005, del conseller d'Empresa, Universitat i Ciència, per la qual es convoquen ajudes per a donar suport a la contractació de doctors per part de les entitats amb finalitat investigadora. [2005/X2529]
  
La Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, establix el marc en el qual s'ha de desplegar l'actuació de la Generalitat en esta matèria i les finalitats essencials que han de perseguir les activitats de foment i de coordinació, incloent entre estes, específicament, les de millorar tecnològicament el sistema productiu valencià i promoure la difusió i l'aprofitament dels resultats obtinguts de la investigació.
  
D'acord amb el que disposa la dita llei, el Programa 542.50 €Investigació i Transferència Tecnològica- que s'inclou en els Pressuposts de la Generalitat Valenciana per a cada exercici, establix i dota un sistema d'ajudes a la investigació que té entre els seus objectius bàsics incrementar els recursos humans del sistema valencià d'investigació científica i desenvolupament tecnològic, i la seua qualificació, facilitant la formació, el perfeccionament, la intercomunicació del personal investigador i la difusió dels resultats de la investigació, entre d'altres actuacions.
  
Així mateix, el Decret 96/1998, de 6 de juliol, del Govern Valencià, pel qual es regulen l'organització de la funció informàtica, la utilització dels sistemes d'informació i el registre de fitxers informàtics en l'àmbit de l'administració de la Generalitat Valenciana, el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana i el Decret 18/2004, de 13 de febrer, del Consell de la Generalitat, de creació del Registre Telemàtic i la regulació de les notificacions telemàtiques de la Generalitat, establixen i regulen la utilització dels mitjans telemàtics en les actuacions administratives, i contempla expressament les ajudes que es convoquen en esta orde com procediments i tràmits susceptibles de la tramitació a través del Registre Telemàtic de la Generalitat.
  
D'altra part, el Decret 8/2004, de 3 de setembre, del president de la Generalitat, pel qual s'assignen les competències a la Presidència de la Generalitat i a les conselleries amb competències executives, atribuïx a la Conselleria d'Empresa, Universitat i Ciència les competències en matèria d'empresa, indústria, comerç interior i exterior, consum, universitats, investigació i innovació tecnològica, el Decret 133/2004, de 3 de setembre, del Consell de la Generalitat, establix l'estructura orgànica de la Presidència i de les conselleries de l'administració de la Generalitat, i el Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència.
  
Per tot això, fent ús de les competències que em conferix l'article 35 de la Llei de Govern Valencià, i el Decret 184/2004, adés esmentat
  
ORDENE
  
Article 1
  
Es convoquen les ajudes per al cofinançament del cost dels contractes de doctors beneficiaris del programa Ramón y Cajal, els quals estiguen desplegant la tasca en entitats amb finalitat investigadora. Així mateix, s'establixen les bases per les quals es regix la seua concessió, que s'inclouen com a annex de la present orde.
  
Article 2. Finançament de la convocatòria
  
El finançament de les ajudes a què fa referència esta convocatòria se sufraga a càrrec de la línia T4015, del programa pressupostari 542.50 Investigació i Transferència Tecnològica dels Pressuposts de la Generalitat Valenciana per a l'exercici 2005, per un import global màxim de 813.643,63 euros. Esta actuació pot finançar-se pel Fons Social Europeu.
  
D'acord amb la Llei 10/2004, de 29 de desembre, de Pressuposts de la Generalitat Valenciana, es pot lliurar anticipadament fins al 100% de l'ajuda, una vegada concedida.
  
DISPOSICIONS FINALS
  
Primera
  
Es faculta el director general d'Investigació i Transferència Tecnològica, perquè dicte les resolucions necessàries per a l'aplicació, el desplegament i la interpretació de la present orde, i es delega en ell la competència per a resoldre la concessió o la denegació de les ajudes a què fa referència esta convocatòria.
  
Segona
  
La present orde entra en vigor l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Lle 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i 10 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra la present orde, que esgota la via administrativa, es pot interposar recurs, amb caràcter potestatiu, o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'ha d'interposar davant el conseller d'Empresa, Universitat i Ciència en el termini d'un mes comptador des de l'endemà de la publicació de la present orde en el Diari Oficial de la Generalitat Valenciana.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació de la present orde en el Diari Oficial de la Generalitat Valenciana.
  
València, 9 de febrer de 2005
  
El conseller d'Empresa, Universitat i Ciència,
  
JUSTO NIETO NIETO
  
ANNEX
  
Bases de la convocatòria d'ajudes per a donar suport a la contractació de doctors per part d'entitats amb finalitat investigadora
  
1. Objecte
  
L'objecte de la present convocatòria és regular el procediment de concessió d'ajudes per al cofinançament de contractes laborals vigents durant 2005, en segona o en posterior anualitat, que han sigut formalitzats per part de les entitats sol·licitants en el marc del Programa Ramón y Cajal del Programa Nacional de Potenciació de Recursos Humans del Pla Nacional d'Investigació Científica, Desenvolupament i Innovació Tecnològica (I+D+I) 2000-2003.
  
2. Beneficiaris
  
Poden sol·licitar estes ajudes les següents entitats, ubicades a la Comunitat Valenciana:
  
a) Universitats públiques valencianes i organismes públics d'investigació amb personalitat jurídica pròpia, definits en la Llei 7/1997, de 9 de desembre, de la Generalitat Valenciana, de Foment i Coordinació de la Investigació Científica i del Desenvolupament Tecnològic, i en la Llei 13/1986, de 14 d'abril, de Foment i Coordinació General de la Investigació Científica i Tècnica, per mitjà dels centres, dels instituts, dels departaments, de les seccions o d'altres unitats d'investigació.
  
b) Qualssevol altres entitats públiques o privades amb finalitat investigadora legal o estatutària i personalitat jurídica pròpia, i sense ànim de lucre.
  
3. Concepte i quantia de les ajudes
  
Les ajudes es destinen al cofinançament del cost dels contractes laborals vigents i formalitzats per part de les entitats sol·licitants en el marc del Programa Ramón y Cajal del Programa Nacional de Potenciació de Recursos Humans del Pla Nacional d'Investigació Científica, Desenvolupament i Innovació Tecnològica (I+D+I) 2000-2003. La subvenció pot arribar al 50% del cost total subvencionable.
  
Estes ajudes són compatibles amb altres subvencions per a la mateixa finalitat, i procedixen de qualssevol administracions o ens públics o privats, nacionals, de la Unió Europea o d'organismes internacionals. L'import en cap cas pot superar el cost de l'activitat subvencionada.
  
4. Presentació de sol·licituds i termini
  
1. Els models d'impresos normalitzats (sol·licituds i altres documents) estan disponibles en l'adreça d'internet http://www.gva.es/industria/invest/invest\_v/htm
  
2. Les sol·licituds i la documentació, així com qualsevol tipus de correspondència posterior, es presenten dirigides al director general d'Investigació i Transferència Tecnològica en el registre de la Conselleria d'Empresa, Universitat i Ciència o en qualssevol dels llocs que assenyala la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds que es presenten per mitjà de les oficines de correus han de ser datades i segellades pel funcionari de correus abans de tancar el sobre per a la certificació.
  
3. D'acord amb el que disposa el Decret 18/2004, de 13 de febrer, del Consell de la Generalitat, per a la tramitació dels procediments que preveu la present orde es pot presentar les sol·licituds, els escrits i les comunicacions així com la documentació que cal ajduntar de forma telemàtica, en l'adreça d'internet abans esmentada, sempre que es tinga el certificat d'usuari de firma electrònica avançada.
  
4. Les entitats sol·licitadores han de presentar els següents documents:
  
a) Imprés de sol·licitud formalitzat
  
b) Declaració responsable, firmada pel representant legal de l'entitat sol·licitadora, amb una enumeració de les ajudes sol·licitades i/o concedides fins el moment de la presentació de la sol·licitud, per a finançar cada una de les contractacions a què fa referència esta orde.
  
c) Declaració responsable, firmada pel responsable legal en matèria d'investigació, que els contractes són vigents en el moment de la presentació de la sol·licitud d'ajuda o, sí és el cas, de la data de la seua resolució.
  
d) Sempre que no s'haja presentat en convocatòries corresponents a exercicis anteriors, còpia dels corresponents contractes subscrits per a la incorporació dels investigadors al sistema espanyol de ciència i tecnologia (Programa Ramón y Cajal).
  
5. En el cas d'entitats privades, llevat que la documentació ja estiga en poder de l'administració actuant, en este cas el sol·licitant pot acollir-se al que establix el paràgraf f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data i l'òrgan o la dependència en què van ser presentats o, si és el cas, emesos, i sempre que no haja transcorregut més de cinc anys des de la finalització del procediment a què corresponguen, l'imprés de sol·licitud s'acompanya de la còpia dels Estatuts o de la documentació acreditativa de la representació legal de la que persona que dóna la conformitat a la sol·licitud en nom de l'entitat sol·licitant, així com de la fotocòpia del seu DNI (en el cas que no s'utilitze la via de presentació telemàtica amb firma electrònica avançada).
  
En els supòsits d'impossibilitat material d'obtindre el document, l'òrgan competent pot requerir al sol·licitant la seua presentació, o, si no, l'acreditació per uns altres mitjans dels requisits a què fa referència el document, amb anterioritat a la formulació de la proposta de resolució.
  
Quan les entitats beneficiàries siguen entitats privades no incorporades en l'article 5 de la Llei d'Hisenda Pública de la Generalitat Valenciana han d'acreditar, si és el cas, que es troben al corrent de les obligacions tributàries i davant la Seguretat Social, i anteriorment a dictar-se la proposta de resolució de concessió, d'acord amb el que establix l'Orde de 30 de maig de 1996, de la Conselleria d'Economia i Hisenda.
  
6. En el termini de presentació de sol·licituds és d'un mes des de l'endemà de la publicació d'esta orde en el Diari Oficial de la Generalitat Valenciana.
  
5. Instrucció del procediment
  
1. L'òrgan encarregat de la instrucció del procediment és la Direcció General d'Investigació i Transferència Tecnològica que, d'ofici, acorda totes les actuacions escaients per a determinar, conéixer i comprovar les dades per raó de les quals ha de dictar-se la resolució.
  
Si la sol·licitud no reunix els requisits exigits o la documentació aportada és incompleta o presenta errades que s'han d'esmenar, es requerix el sol·licitant en el lloc que assenyala a efectes de notificacions, perquè, en el termini màxim de 10 dies hàbils, s'esmene la falta o s'acompanye els documents necessaris, amb l'advertència que, si no ho fa, se li té per desistit en la sol·licitud, d'acord amb el que disposen els articles 71.1 i 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, amb la resolució prèvia en la qual es declara esta circumstància amb indicació dels fets produïts i de les normes que són d'aplicació. Així mateix es pot notificar telemàticament quan ho sol·liciten els interessats.
  
6. Resolució de concessió de les ajudes
  
1. La concessió o la denegació de les ajudes es realitza per resolució del director general d'Investigació i Transferència Tecnològica, per delegació del conseller d'Empresa, Universitat i Ciència, i es publica en el Diari Oficial de la Generalitat Valenciana. Si els fons destinats a estes ajudes són insuficients per a subvencionar el 50% del cost total al qual es dóna suport, esta resolució pot prorratejar entre els beneficiaris de la subvenció l'import global màxim previst. Es consideren denegades les sol·licituds que no figuren en la relació. La motivació de la resolució que s'adopta queda acreditada en l'expedient.
  
2. El termini màxim per a resoldre les sol·licituds presentades i per a la concessió de les ajudes que establix la present convocatòria és de tres mesos des de la presentació de la sol·licitud d'ajuda. El còmput d'este termini s'interromp durant el termini requerit per a l'esmena i millora de la sol·licitud per part de l'interessat. Transcorregut el dit termini sense que s'haja dictat resolució s'entén desestimada la sol·licitud de concessió de l'ajuda, en els termes que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
3. Les resolucions a qué fan referència els apartats 5.1 i 6.1 del present annex esgoten la via administrativa i contra les quals es pot interposar, recurs, amb caràcter potestatiu, de reposició davant l'òrgan que va dictar l'acte, en el termini d'un mes comptador des de l'endemà de la publicació o de la notificació a la persona interessada de la resolució corresponent, o recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació o de la notificació a la persona interessada de la resolució corresponent.
  
7. Obligacions dels beneficiaris
  
1. Els beneficiaris tenen les obligacions generals derivades de la normativa vigent sobre ajudes o subvencions públiques i, en particular, a les que fa referència l'article 14 de la Llei 38/2003, de 17 de novembre, General de Subvencions, en relació amb l'article 47 de la Llei d'Hisenda Pública de la Generalitat Valenciana.
  
2. Les persones beneficiàries tenen l'obligació de realitzar l'activitat subvencionada en els termes de la resolució de concessió, i justificar la seua realització en els terminis establits.
  
3. En particular, els beneficiaris tenen l'obligació de:
  
a) Realitzar l'activitat o adoptar el comportament que fonamenta la concessió de la subvenció. Qualsevol canvi que s'introduïsca en les condicions de realització de l'activitat ha de ser comunicat per a la seua autorització o la seua denegació, si escau.
  
b) Acreditar, davant la Conselleria d'Empresa, Universitat i Ciència la realització de l'activitat o l'adopció del comportament, i també complir els requisits i les condicions que determinen la concessió o el gaudi de l'ajuda.
  
c) Facilitar les actuacions de control financer que corresponguen a la Intervenció General de la Generalitat Valenciana, i altres òrgans de control de les institucions autonòmiques i de la Unió Europea, en relació amb les subvencions concedides.
  
d) Comunicar a la Direcció General d'Investigació i Transferència Tecnològica l'obtenció de subvencions o d'ajudes per a la mateixa finalitat, procedents de qualsevol administració o ens públic o privat de qualsevol nacionalitat.
  
e) Reintegrar, quan corresponga segons el que preveu l'article 37 de la Llei 38/2003, de 17 de novembre, General de Subvencions, i en el termini d'un mes des de la notificació corresponent, els imports que són de les ajudes concedides, i trametre còpia del document acreditatiu del reintegrament a la Direcció General d'Investigació i Transferència Tecnològica. En este últim cas el reintegrament identificarà necessàriament, i clarament, l'entitat beneficiària i la denominació del projecte per al qual es va atorgar l'ajuda. No es poden concedir altres ajudes a l'entitat beneficiària, en el mateix exercici, ni en exercicis posteriors mentre no s'haja procedit al reintegrament dels fons no utilitzats.
  
f) Quan les entitats beneficiàries hagen d'aportar, d'acord amb la legislació que els és d'aplicació, les garanties per a la bestreta de les subvencions, la garantia consitix en un aval bancari per un import igual a la quantitat anticipada.
  
g) Fer constar en les memòries anuals que es redacten, així com en els treballs i les activitats realitzats, el patrocini de la Generalitat Valenciana.
  
h) Realitzar una declaració responsable de no estar sotmesos en les prohibicions que preveu l'article 13 de la Llei 38/2003, General de Subvencions.
  
8. Seguiment i control de les accions
  
1. El seguiment cientificotèncnic de les ajudes concedides és competència del director general d'Investigació i Transferència Tecnològica, el qual establix els procediments adequats per a això, i designa, si és el cas, els òrgans, les comissions o els experts que estima necessaris per a realitzar les oportunes actuacions de seguiment i de comprovació de l'aplicació de l'ajuda.
  
2. Tota alteració tant de les condicions tingues en compte per a la concessió de les ajudes, com dels requisits i de les condicions establides en la present convocatòria i, en tot cas, l'obtenció concurrent de subvencions o d'ajudes concedides per altres administracions o ens públics o privats, de qualsevol nacionalitat (si es supera el cost de l'activitat subvencionada), pot donar lloc a la modificació de la resolució de concessió. La justificació dels gastos per quanties inferiors a la fixada en la resolució de concessió, duu a una reducció de l'ajuda o, si és el cas, l'obligació de reintegrament de la part corresponent de l'ajuda.
  
3. L'incompliment total o parcial de qualsevol dels requisits i de les obligacions establits en la present orde i la resta de normes que són d'aplicació, així com les condicions que, si és el cas, s'establixen en la corresponent resolució de concessió, comporta, amb l'audiència prèvia a la persona interessada, l'inici d'un expedient de reintegrament total o parcial de l'ajuda concedida per part de la Direcció General d'Investigació i Transferència Tecnològica, i l'obligació de reintegrar esta junt amb els interessos legals corresponents, d'acord amb el que disposa l'article 47 de la Llei d'Hisenda Pública de la Generalitat Valenciana. En particular, són motius d'incompliment els següents:
  
a) Incompliment de l'obligació de justificació en els termes establits
  
b) Incompliment de la finalitat per a la qual va ser concedida l'ajuda
  
c) Quan resulta acreditada, a través del seguiment que de les accions subvencionades efectue la Direcció General d'Investigació i Transferència Tecnològica, la inadequació del gasto efectivament realitzat al gasto proposat i adjudicat.
  
4. Quan en l'exercici de les funcions d'inspecció o de control, es deduïxen indicis de la incorrecta obtenció, gaudi o destinació de l'ajuda rebuda, els agents encarregats de les dites funcions poden acordar la retenció de les factures, els documents equivalents o substitutius i de qualsevol altre document relatiu a les operacions en què es manifesten els indicis.
  
9. Cessió de les dades
  
La participació en la present convocatòria implica l'acceptació de la cessió, a favor de les administracions públiques, de les dades contigudes tant en la sol·licitud presentada com, si és el cas, en la resolució de concessió, a efectes d'estadística, d'avaluació i de seguiment.
  
10. Justificació i pagament
  
La justificació de l'activitat que motiva la subvenció es realitza per mitjà de la presentació dels següents documents:
  
a) En el cas d'entitats que han de retre comptes a la Generalitat Valenciana, i que estan permanentment incloses en els plans d'auditories per mitjà de les quals es duu a terme el control financer, les ajudes es justifiquen per mitjà de certificació expedida per l'òrgan competent on s'ha d'expressar que l'ajuda concedida ha sigut correctament assentada en la comptabilitat de l'entitat; que els fons destinats a realitzar l'activitat per a la qual van ser concedits i que la documentació original acreditativa del gasto realitzat i efectivament pagat es troben en les dependències d'esta, a disposició de la Direcció General d'Investigació i Transferència Tecnològica, de la Intervenció General de la Generalitat Valenciana i de la Sindicatura de Comptes, i s'adjunta una relació detallada dels gastos realitzats en les actuacions a les quals esta subvenció dóna suport. Estes entitats han de conservar els originals dels justificants de gasto durant el període legalment establit.
  
b) La resta d'entitats públiques o privades, han de presentar els originals o les còpies compulsades dels justificants de les despeses realitzades i efectivament pagades. Per a la justificació de les despeses realitzades s'admeten les còpies de les nòmines, junt amb els butlletins de cotització TC1 i TC2 del personal contractat, i com a justificants del pagament efectiu es prou considera el rebut de la persona contractada, firmat i amb data, per la totalitat dels pagaments que s'hagen realitzat dins del període imputable, o bé, pot presentar-se els justificants bancaris de l'eixida dels fons. A més s'ha d'acreditar l'import, la procedència i l'aplicació dels fons propis o d'altres subvencions a les activitats subvencionades en esta convocatòria.
  
Amb caràcter general, el termini per a la presentació de les justificacions finalitza el 31 de gener de 2006, llevat que es fixe un període diferent en la resolució de concessió.
  
11. Responsabilitats